**A FLEXIBILE BT. ÁLTALÁNOS SZERZŐDÉSI FELTÉTELEI**

1. **ÁLTALÁNOS RENDELKEZÉSEK**
	1. A Flexibile Bt. jelen és a mindenkori aktuális Általános Szerződési Feltételei (a továbbiakban, mint: **ÁSZF**), a Flexibile Bt. aktuális szerződéseinek elválaszthatatlan részét képezik, melyet a szerződő felek a szerződésük megkötésekor mellékletként megkapnak.
	2. A Flexibile Bt. jogosult az ÁSZF-et bármikor egyoldalúan, indoklás és külön értesítés nélkül megváltoztatni, módosítani. Az ÁSZF módosításáról, aktuális változatáról a szerződő felek az Internet segítségével tájékozódhatnak a http://www.flx.hu Internetes címen. A mindenkori aktuális ÁSZF a Flexibile Bt. Internetes honlapján (http://www.flx.hu) való közzétételtől, vagy a szerződő felek egyéb módon történő értesítésétől lép hatályba.
	3. Az egyes termékek, szolgáltatások megrendelésénél az érvényben lévő ÁSZF-et kell alkalmazni.
	4. Az ÁSZF mindenkori aktuális tartalmával a szerződő felek akaratuknak megfelelően egyetértenek, magukra vonatkozóan kötelezőnek tekintik.
	5. Az ÁSZF az egyes szerződésekben definiált fogalmakat átveszi, alkalmazza.
	6. Ha az egyes szerződések egyedi rendelkezéseket tartalmaznak, akkor jelen ÁSZF csak annyiban alkalmazandó, amennyiben az egyes szerződés eltérő rendelkezéseket nem tartalmaz.
2. **A MEGBÍZOTT FELADATAI**
	1. A Megbízott a megbízást elfogadja.
	2. A szerződés hatálya alatt a Megbízott egyéb, a szerződésben nem nevesített feladatok ellátására is megbízást kaphat.
	3. A Megbízott a tevékenységét mindenkor a Megbízó írásbeli vagy szóbeli utasításai alapján, a jelen szerződésben foglalt feltételekkel köteles elvégezni.
	4. A Megbízott a tevékenységének ellátására saját megítélése szerint alvállalkozókat is igénybe vehet, szolgáltatásai közvetített szolgáltatásokat tartalmazhatnak.
	5. A Megbízott jelen szerződés szerinti feladatait és kötelezettségeit mindenkor a legjobb tudása alapján, a Megbízó utasításai szerint és érdekeinek messzemenő figyelembevételével köteles elvégezni.
	6. Ha a Megbízó célszerűtlen, vagy szakszerűtlen utasítást ad, a Megbízott köteles erre figyelmeztetni. Ha a Megbízó az utasításához a figyelmeztetés ellenére is ragaszkodik, úgy az utasításából eredő károk a Megbízót terhelik.
	7. A Megbízott a Megbízó utasításától csak akkor térhet el, ha azt a Megbízó érdeke feltétlenül megköveteli és a Megbízó előzetes értesítésére már nincs mód. Ilyen esetben a Megbízót haladéktalanul értesíteni kell.

1. **A MEGBÍZÓ KÖTELEZETTSÉGEI**
	1. A Megbízó köteles a Megbízott jelen szerződésben foglalt kötelezettségei teljesítését, illetve jogainak gyakorlását a tőle elvárható gondossággal elősegíteni.
	2. A Megbízó kötelezi magát, hogy a jelen szerződés hatálya alatt minden alkalommal világos, egyértelmű, követhető, és a jogszabályoknak megfelelő utasításokat ad a Megbízottnak, azok teljesíthetőségi feltételeit megteremti.

1. **A MEGBÍZÁSI DÍJ**
	1. A Megbízottat feladatai ellátásáért az **I. számú mellékletben** feltüntetett összegű megbízási díj illeti meg (a továbbiakban, mint: **megbízási díj**)
	2. A teljesítést a számla átvétele igazolja, vagy amennyiben erre nincs lehetőség a Megbízó hitelesített teljesítésigazolást ad az adott munkafolyamat végén a Megbízott részére.
	3. A Megbízott a megbízási díjról a teljesítést követően (folyamatos teljesítés esetén: tárgyhónaponként) számlát állít ki, majd nyújt be a Megbízónak.
	4. A Megbízó köteles a megbízási díjat a számla kiállítását követő nyolc napon belül a Megbízott bankszámlájára átutalni.
	5. Amennyiben a megbízási díjat a Megbízó elmulasztja a számlán feltüntetett határidőn belül kiegyenlíteni, az esetben a Megbízott kártérítésként napi nyolc ezrelékes késedelmi kamatos kamatot számít fel, melyet a Megbízó számla ellenében köteles a Megbízott bankszámlájára utalással kiegyenlíteni.
	6. A Megbízási díj-tartozási eljárás 30 napot meghaladó számlatartozás estén indulhat meg, melynek költségét, mint behajtási költséget a Megbízó számla ellenében köteles a Megbízott bankszámlájára utalással kiegyenlíteni.
	7. A Megbízott a megbízási díj 30 napot meghaladó számlatartozás esetén
	jogosult a Megbízó felé nyújtott szolgáltatások korlátozására, beszüntetésére; a tárgyieszközökre a Megbízott fizikai felügyeletébe helyezéskor zálogjog alapul, amely alapján a zálogtárggyal való felelősség terjedelme kiterjed a Megbízó részéről meg nem fizetett megbízási díjra, a követelés és a zálogjog érvényesítésének költségeire, továbbá a zálogtárgyra fordított szükséges költségekre is; a Megbízott jogosult a Megbízó értéket képviselő javainak, birtokolt tulajdonai zárolására (ideértve a fizikai eszközöket, szellemi termékeket, szoftvereket, pénzügyi eszközöket, ingóságokat és ingatlanokat is). A Megbízó meghatalmazza a Megbízottat, hogy a fent felsoroltakat a Megbízó képviseletében eljárva, önállóan megítélt áron értékesítse, tulajdonjogát átvegye, átruházásra-, számlakiegyenlítési fedezetként felhasználhassa. A fentiekből eredő minden felelősségviselés, jótállás, kárigény, elmaradt haszon, költség és a keletkezett leállás időtartamára változatlan összegű megbízási díj a Megbízót terheli. Továbbá a Megbízott jogosult a Megbízó felé fennálló követelést engedményezni, másra átruházni. A követelés átruházása esetén Megbízott köteles a Megbízót 3 naptári napon belül értesíteni az új jogosult kilétéről, az engedményezett követelés pontos összegéről, az engedményezett összeg alapjául szolgáló havi díjak pontos kimutatásával. Az engedményezés, azaz a Megbízó részéről fennálló tartozás követelési jogának átadásáról szóló értesítés kézhezvételét követően Megbízó nem a Megbízott, hanem az engedményes részére köteles teljesíteni a kimutatásban szereplő számla tartozását. A követelés átszállásával a zálogjog is átszáll az új jogosultra.
2. **VEGYES RENDELKEZÉSEK**
	1. A jelen ÁSZF -ben nem szabályozott kérdésekben a PTK rendelkezései az irányadóak.
	2. A Megbízott a Megbízónak nyújtott szolgáltatásait referenciaként felhasználhatja.
	3. A szerződő felek kötelezik magukat, hogy az egyes aktuális szerződéseik alapján végzett tevékenységük kapcsán szerzett adatokat és információkat titokként kezelik. A tevékenység során keletkezett, le nem archiválandó dokumentumokat a tevékenység befejeztével megsemmisítik.

Aszófő, 2019. augusztus 02.